Информације о условима пријављивања наставника на камп за надарене и талентоване ученике Желим више
Републички педагошки завод Републике Српске и Универзитет у Бањој Луци, уз подршку Министарства за научно-технолошки развој и високо образовање, организују, у периоду од 15-17. 1. 2026. године, зимски камп Желим више за ученике основних и средњих школа који су заинтересовани за одређене научне дисциплине, умјетност и спорт. Осим што ће на занимљив начин доћи до нових спознаја и открића, заинтересовани ученици ће имати прилику да упознају примјену науке у свакодневном животу, радионичким радом прошире видике, стичу искуствена знања, али и нова пријатељства, те на забаван, користан и занимљив начин квалитетно искористе вријеме. Наставници ће учешћем на радионицама имати прилику да се стручно усавршавају. 
У наставку дајемо детаљније информације о начину пријаве и реализације кампа:
Зимски камп Желим више претпоставља и учешће креативних наставника:
· Наставници се на камп пријављују попуњавањем електронског пријавног обрасца за наставнике (линк или QR код). 
· Приступни линк и QR код за пријаву на радионице су доступни и на интернет страници Републичког педагошког завода Републике Српске, те Инстаграм профилу Републичког педагошког завода Републике Српске. 
· Пријаве за камп су отворене до 28. 12. 2025. године. 
· Наставници у пријави наводе назив радионице(а) на којој(им) желе учествовати.
· Током реализације радионица у кампу учесници ће бити фотографисани и снимани, а фотографије и видеа објављивани на друштвеним мрежама. Потребно је да свој став о овоме назначите у пријавном обрасцу.
· Број учесника у свакој радионици је ограничен.
· Уколико број пријављених наставника за одређену радионицу буде већи од предвиђеног број, Републички педагошки завод ће извршити селекцију пријављених наставника узимајући у обзир евентуална претходна учешћа наставника на камповима и регионалну заступљеност наставника.
· Имена учесника кампа ће бити објављена на интернет страници Републичког педагошког завода.
· Наставницима који учествују на радионицама током читавог дана је обезбијеђен оброк.
· Оброк је планиран у периоду од 13.00 до 14.00 часова.
· Наставницима ће према потреби бити обезбијеђено ноћење у ЈУ Центар „Заштити ме“. 
· [image: ]Републички педагошки завод не сноси путне 
трошкове учесника. 

Учешће на радионицама је бесплатно.                
· Датум, вријеме и мјесто одржавања сваке радионице су наведени у Каталогу Желим више. 
И описи радионица се налазе у Каталогу, тако да се можете упознати са њиховим садржајима.
Постаните дио тима са којим ћете учити и забавити се 
путем експеримената, спорта, умјетности и научних авантура!

Добро нам дошли!
https://forms.office.com/Pages/ResponsePage.aspx?id=Get0a4yfwUSwKc5vCLLOMqqv8YvGDeNMn3T3pwhVKxNUNUdHMjBOUENRVEdFQUsyWTlSMDBDODBSSy4u 

